Aithníonn Páirtí an Lucht Oibre an áit lárnach a bhfuil ag teanga na Gaeilge i gcomhthéacs oidhreacht agus stair na hÉireann agus gur áis shaibhir bheo na linne seo í. Fáiltímid roimh an árdú suntasach atá tagtha ar líon na ndaoine a labhraíonn Gaeilge go laethúil agus go rialta le dhá dhaonáireamh anuas agus geallaimid go leanfaimíd ar aghaidh le cur chun cinn na teanga sa chéad rialtas eile.Táimid tiomanta don Straitéis 20 Bliain don Ghaeilge agus féadfar as seo amach cur leis na hachmhainní a thugtar don Straitéis mar gheall ar an bhfeabhas atá tagtha ar an ngeilleagar.Cinnteoidh rialtas ina bhfuil Páirtí an Lucht Oibre páirteach go bhfuil áit ollmhór ag teanga na Gaeilge san earnáil oideachais. Tugadh isteach curaclam nua teanga comhtháite cheana do na páistí is óige i mbunscoileanna, ionas go mbeidh said in ann an Béarla agus an Ghaeilge a labhairt le chéile. Soláthraítear tumoideachas Gaeilge iomlán ar feadh dhá bhliain i nGaelscoileanna leis an curaclam nua. Toradh dearfach atá ceangailte leis na marcanna méadaithe a bhaineann le scrúdú béil na hArdteistiméireachta ná go bhfuil méadú tagtha ar úsáid labhartha na teanga, agus méadú 42% eile ar líon na ndaltaí a thugann faoin ábhar ag an ardleibhéal.Leanfar ar aghaidh le forbairt agus le cothú oideachais trí Ghaeilge ionas go mbeidh rochtain níos fearr ag tuismitheoirí ar scoileanna ina gcuirtear ar chumas daoine an teanga a labhairt. Smaointear le cur chun cinn an oideachas dara-leibhéal i nGaeilge, go háirithe in áiteanna go bhfuil éileamh cruthanta ó Ghaelscoileanna agus scoileanna Gaeltachta. Bunófar córas cigireachta chun a chinntiú go bhfuil áiteanna réamhoideachais d’ardchaighdeán ar fáil trí mheán na Gaeilge do thuismitheoirí sa Ghaeltacht agus lasmuigh den Ghaeltacht. Cruthófar freisin córas cigireachta chun monatóireacht a dhéanamh ar choláistí samhraidh trasna na tíre.Seasann Páirtí an Lucht Oibre do chosaint agus d’fhorbairt na nGaeltachta.Cinnteoimid go leanfaidh infheistiú i bhfostaíocht trí Údarás na Gaeltachta i réimsí cosúil leis an turasóireacht, tógraí a bhaineann le bia ceardaithe agus turasóireacht chultúrtha i gcomhthéacs fhorbairt Shlí an Atlantaigh Fhiáin, an Bhealaigh Ghlais agus Shean-Oirthear na hÉireann.Spreagfar iad siúd a bhfuil chónaí orthu i nGaeltachtaí agus nach bhfuil Gaeilge acu an teanga a fhoghlaim agus a úsáid trí mhaoiniú breise a chur ar fáil sa cheantair seo.Maidir le seirbhísí poiblí, tuigimid go bhfuil sé rí-tábhachtach go gcuirfear gach aon seirbhís stáit ar fáil i nGaeilge agus oibreoimid chun an aidhm seo a thabhairt chun críche.